I England ble sjøslaget kritisert, blant annet av kong Georg IV som omtalte det for å være en «ubehagelig hendelse» mot Det osmanske rike som ble karakterisert som «gammel alliert». Codrington ble kalt hjem og klandret for å ha gått langt utover sine fullmakter, og tillatt å la de egyptisk-tyrkiske skipene frakte med seg rundt 2000 grekere som ble tatt for å ende sitt liv som slaver. Flåteledelsen unnlot, til tross for flere purringer fra Codrington, å utbetale mannskapene deres tradisjonelle bonuser for erobret fiendtlig gods. I juni 1828 ble Codrington løst fra sin kommando, men på grunn av hans store folkelige popularitet, ble han tildelt storkorset av Order of the Bath som en kompensasjon. Imidlertid ble det faktum at Codringston ikke fikk noen ny kommando i de resterende ti årene fram til pensjonsalder i 1837, eller at han ikke ble utnevnt til full admiral et synlig tegn på at han var falt i miskreditt.